b'\n_START_ARTICLE_\nPlavnik\n_START_PARAGRAPH_\nPlavnik je otok v Kvarnerju, nahaja se med otokoma Cres in Krk._NEWLINE_Najzahodnej\xc5\xa1a to\xc4\x8dka otoka je rt Veli Pin, od tu je razdalja med Plavnikom in Cresom najkraj\xc5\xa1a (1 km). Morsko povr\xc5\xa1ino med otokoma predstavlja kanal Kru\xc5\xa1ija. Plavnik je od Krka oddaljen 5 km. Najsevernej\xc5\xa1a to\xc4\x8dka Plavnika je rt Mali Pin, najvzhodnej\xc5\xa1a Tenka punta, najju\xc5\xbenej\xc5\xa1a pa rt Madona. Plavnik je kamenit in hribovit otok le mestoma porasel z makijo. Obala je slabo razvejana in strma. Najvi\xc5\xa1ji vrh otoka je na pobo\xc4\x8dju Kru\xc5\xa1ija in dose\xc5\xbee vi\xc5\xa1ino 194 mnm._NEWLINE_Iz pomorske karte je razvidno, da svetilnik, ki stoji na rtu Veli Pin oddaja svetlobni signal: B Bl(2) 10s. Nazivni domet svetilnika je 10 milj._NEWLINE_Na otoku se nahaja le en zaselek, ki nosi enako ime (Plavnik).'